《破山寺偶题》
明代·胡应麟

高禅何处寻，杖屦入祗林。古寺无人到，虚堂落叶深。

溪光经雨灭，瀑响过云沈。兀兀绳床客，谁明定慧心。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。